kardosdrur/scandi-wiki huggingface dataset:
Peter Rasmussen (fodbolddommer)

Peter Rasmussen, er en dansk fodbolddommer, der siden sæsonen 2003/2004 har dømt kampe danske Superliga. I perioden 2006 til 2013 fungerede han som FIFA-dommer i internationale kampe. Hans højeste indrangering var som Elite development-dommer, der er det næst højeste niveau for internationale dommere. Han meddelte den 21. marts 2013 at han stoppede som FIFA-dommer, da han ikke mente at han havde overskuddet til en international dommerkarriere samtidigt med at passe et fuldtidsjob og en familie.

Karriere

Nationalt 
Peter Rasmussen bestod dommereksamen som 19 årig i 1994. I 2001 startede han i 2. Division, som 30 årig rykkede han op i landets bedste fodboldrække og fra 2006 har han været godkendt til at dømme internationale kampe. 

Han har af egen vilje valgt ikke at dømme i OB's kampe, da han er bosiddende i Odense, og derfor ikke ønsker at blive udsat for spekulationer om inhabilitet. En anden samtidig dommer, Claus Bo Larsen, foretog samme valg.

På baggrund af sine præstationer i 2012 var han nomineret til Årets Fodbolddommer. Titlen gik dog til Kenn Hansen

Internationalt 
Under det internationale fodboldforbund, FIFA, var Rasmussens højeste indrangering som elite udviklings-dommer, hvilket betød at han var blandt de dommere, der var udset til at rykke op i elitekategorien. Peter Rasmussen debuterede i Champions League i november 2011 i kampen mellem hviderussiske BATE Borisov og italienske AC Milan, der endte 1-1. I debutkampen dømte Rasmussen blandt andet et straffespark til BATE Borisov.

Den 21. marts 2013 stoppede Rasmussen som international dommer, da han ikke havde overskuddet til at kombinere tilværelsen som international topdommer med et fuldtidsjob og et familieliv. Han nåede i alt at dømme 45 kampe internationalt.

Referencer 

Fodbolddommere fra Danmark
Nicolai Vollquartz

Nicolai Vollquartz er en dansk tidligere fodbolddommer, der siden 1997 har dømt fodboldkampe i den Superliga. I perioden 1999 til 2010 dømte han internationalt under det internationale fodboldforbund FIFA, hvor det blev til en række kampe i UEFA Cupen, Champions League og kvalifikationskampe til diverse slutrunder. I sommeren 2011 indstillede han sin dommerkarriere.

Nationalt 
Nicolai Vollquartz var en af Superligaens absolut mest rutinerede dommere. Han er den dommer med tredjeflest kampe i Superligaen, kun overgået af Claus Bo Larsen og Kim Milton Nielsen.
Han debuterede i den bedste hjemlige række d. 27. juli 1997 i kampen OB – AaB 0-0. Hans sidste kamp var i Parken mellem FC København og AaB d. 29. maj 2011, hvorved det blev det 240 kampe i den bedste række for Vollquartz.

Selvom Nicolai Vollquartz ved indgangen til 2011 faldt for aldersgrænsen for internationale dommere, fik han sammen med Claus Bo Larsen dispensation til at fortsætte dommergerningen i den hjemlige liga sæsonen ud.

Nicolai Vollquartz er bosiddende i Viborg og valgte derfor selv ikke at dømme Viborg F.F.'s kampe for at undgå spekulationer om inhabilitet.

Statistik

Internationalt 
Under FIFA var den højeste indrangering, som Vollquartz opnåede, Premier kategori-dommer, der er det næsthøjeste niveau for internationale dommere. I de sidste år af sin internationale karriere blev han pga. skader rykket ned i kategori 2-gruppen.
Han stoppede internationalt efter 2010, da han faldte for FIFA's aldersgrænse på 45 år.

Referencer 

 Kampoversigt internationalt 

Fodbolddommere fra Danmark
Personer fra Viborg
Studenter fra Viborg Katedralskole
Michael Svendsen

Michael Svendsen (født 31. maj 1967), er en tidligere dansk fodbolddommer, der dømte 200 kampe i den danske Superliga i perioden 2000 til 2013. Han tog sit dommerkort i 1988, og debuterede i Superligaen i 2000 med kampen mellem Viborg FF og Haderslev FK.

Internationalt fungerede Michael Svendsen som FIFA-dommer i perioden 2004 til 2011, hvor hans højeste indrangering var som kategori 3-dommer.. Han stoppede som FIFA dommer, da han faldt for aldersgrænsen på 45 år i 2012.

Ved Dansk Fodbold Award 2009 var Michael Svendsen nomineret til Årets Dommer. Han var nomineret på baggrund af hans præstationer i den hjemlige række såvel som internationalt, hvor han blandt andet har været en del af UEFA's 6-dommer-system. Samlet set har han dømt 182 kampe i Superligaen (opdateret 5. april 2012).

Michael Svendsen er bosiddende i Skive og medlem af Midtjysk Fodbolddommerklub. Uden for fodboldverdenen ejer han sin egen optikerbutik.

Statistik

Eksterne henvisninger

Referencer 

Fodbolddommere fra Danmark
Michael Johansen (fodbolddommer)

Michael Johansen (født 16. december 1975) er en dansk tidligere fodbolddommer, der som 31-årig blev rykket op som dommer i Superligaen forud for sæsonen 2007-08.

Karriere 
Han tog sin dommereksamen i 1992 og fik debut i Danmarksturneringen i 2. division i 2005. Herefter fulgte halvanden sæson i 1. division inden han blev klar til Superligaen. Siden 2012 har han været godkendt af det internationale fodboldforbund FIFA til at dømme kampe internationalt. Her er han indrangeret som gruppe 3-dommer, der er det laveste niveau for internationale dommere.

Han var nomineret til titlen som Årets Fodbolddommer 2012, men han vandt dog ikke, da titlen gik til Kenn Hansen.

Michael Johansen indstillede sin karriere i 2019.

Referencer 

Fodbolddommere fra Danmark
Lars Christoffersen

Lars Christoffersen, er en dansk fodbolddommer, der dømmer i den danske Superliga.

Karriere

Nationalt 
I 2008 var Lars Christoffersen nomineret til Årets Fodbolddommer ved Dansk Fodbold Award. 

I maj 2012 dømte Christoffersen sin første pokalfinale, da han dømte opgøret mellem AC Horsens og FC København som FC København vandt 1-0.

Internationalt 
I 2007 blev han af DBU's Elitedommergruppe indstillet til at være FIFA-dommer, hvilket han blev godkendt til fra 2008 sæsonen. Efter to sæsoner i FIFA's laveste kategori, blev Lars Christoffersen i 2010 rykket op som kategori 2-dommer, hvor var indrangeret frem til 2012, hvor han rykkede et trin ned. Ved ingrangeringen for 2014 mistede Christoffersen sin status som FIFA-dommer..

Statistik 

Opdateret pr. 2. januar 2012

Referencer

Eksterne henvisninger 
 International kampoversigt  worldreferee, hentet 12. august 2011

Fodbolddommere fra Danmark
Jakob Kehlet

Jakob Kehlet, er en dansk fodbolddommer, der siden 2009 har dømt kampe i den danske Superliga. Siden 2011 har han været det internationale fodboldforbund FIFA til at dømme i internationale kampe. Internationalt er han indrangeret som kategori 1-dommer, og dermed den danske fodbolddommer der er højest rangeret internationalt

Jakob Kehlet har 8 gange været nomineret til Årets Dommer ved Dansk Fodbold Award (2009, 2010, 2011, 2012, 2014, 2015, 2016 og 2017), og vandt titlen i 2016
Han stammer oprindeligt fra Lystrup (10 kilometer nord for Århus) og er i dag bosiddende i Århus-forstaden Risskov, og han har derfor selv valgt ikke at dømme AGF's kampe for at undgå spekulationer om inhabilitet 

Jakob Kehlet er bror til den mangedobbelte danske mester i standarddans og dobbelte verdensmester Tania Kehlet.

Jakob Kehlet fik sin debut da han i september 2018 dømte sin første Champions League gruppespilskamp. Dette var i øvrigt første gang i 6 år en dansk dommer dømte en gruppespils kamp i UEFA fineste klubturnering.

Karriere 
Jakob Kehlet startede med at dømme fodbold som 15-årig. I efteråret 2004 rykkede rykkede han op i Danmarksserien. Derefter blev det til en enkelt sæson i Anden Division og 3 sæsoner i Første Division, inden han i 2009 blev rykket det sidste skridt op i landets bedste række, Superligaen. .

2009/2010 
I sin første sæson i Superligaen (2009/2010) blev det til 12 kampe for Kehlet. Han debuterede d. 26. juli 2009 med kampen Silkeborg IF og FC Midtjylland 4-0. På baggrund af sine præstationer i 2009 blev Jakob Kehlet nomineret til Årets Dommer ved Dansk Fodbold Award.

2010/2011 
I sæsonen 2010/2011 har Kehlet ved vinterpausen dømt 7 kampe i Superligaen. Kampe der har medført, at han for andet år i træk var nomineret til Årets Dommer. Fra foråret 2011 er han udnævnt til category 4 FIFA-dommer, der er det laveste niveau for internationale dommere.

2011/2012 
Kehlet var for tredje år i træk nomineret til titlen som Årets Fodbolddommer ved Dansk Fodbold Award 2011, for sine præstationer i løbet af sæsonen. Titlen som årets dommer gik dog til Henning Jensen. Fra 2012 er han af det europæiske fodboldforbund UEFA avanceret til at være kategori 2-dommer.

2012/2013 
For fjerde år i træk var Kehlet nomineret til titlen som Årets Fodbolddommer for sine præstationer i løbet af året, hvor han blandt andet dømte to udgaver af New Firm mellem FC København og Brøndby IF. Titlen gik dog til Kenn Hansen.

Statistik 

Opdateret pr. 11. marts 2013

Referencer

Eksterne henvisninger 

Fodbolddommere fra Danmark
Henrik Nystrup Kragh

Henrik Nystrup Kragh, er en tidligere dansk fodbolddommer, der dømte i den danske Superliga i perioden 2005-2013, hvor det i alt blev til 101 kampe. 

Han blev udnævnt til dommer i Superligaen i sommeren 2005 som et led i et generationsskifte blandt dommerne i den bedste række. Samtidig med Henrik Kragh blev også Henning Jensen og Lars Christoffersen rykket op i Superligaen.  Han indstillede sin karriere i januar 2014 efter længere tids skadespause.

Referencer 
 Henrik N. Kragh, all-time Superstats.dk

Fodbolddommere fra Danmark
Zjeleznogorsk-Ilimskij

Zjeleznogorsk-Ilimskij (, ) er en by i Irkutsk oblast, Sibiriske føderale distrikt i Den Russiske Føderation omkring 850 kilometer nord for oblastens administrative center, Irkutsk. Byen har  indbyggere og blev grundlagt i .

Geografi 
Zjeleznogorsk-Ilimskij ligger tæt på floden Ilim, en sidegren til floden Angara. Byen er en vigtig stationsby på Den transsibiriske jernbane, Bajkal-Amur-linjen.

Historie 
Zjeleznogorsk-Ilimskij blev grundlagt i  i forbindelse med starten på udvindingen af jernmalm i Zheleznaya Gora (Jernbjerget). Byen var oprindeligt navngivet: Korshunikha efter Shestak Korshunov som havde opdaget Jernbjerget i det 17. århundrede. Byen voksede yderligere som følge af byggeriet af Bajkal-Amur-linjen på den Den transsibiriske jernbane, blev byen i 1950'erne. I 1965 færdiggjordes et større mineprojekt og bebyggelsen fik officiel status af by under det nuværende navn, endelsen Ilimskij blev tilføjet for at differentierer den fra andre byer med samme navn.

Indbyggerudvikling 

Note: Data fra folketællinger

Referencer

Eksterne henvisninger 

 Byportal  
 Zjeleznogorsk-Ilimskij på mojgorod.ru 

Byer i Irkutsk oblast
Henning Jensen (fodbolddommer)

Henning Jensen (født 3. oktober 1969) er en dansk fodbolddommer, der i perioden 2005-2014 dømte 109 kampe i den danske Superliga.
Inden han blev dommer, var han kontraktspiller i Herning hos Herning Fremad og FC Midtjylland . Han valgte derfor selv ikke at dømme FC Midtjyllands kampe for at undgå spekulationer om inhabilitet.

Han vandt i 2011 titlen som Årets Fodbolddommer ved Dansk Fodbold Award, for sine præstationer i løbet af sæsonen.

I april 2014 meddelte Henning Jensen at han stoppede som dommer på højeste niveau. Herefter fortsatte han som dommer i 1. division.

Eksterne henvisninger

Referencer 

Fodbolddommere fra Danmark
Småsagsproces

Småsagsprocessen er en måde i dansk retspleje, der skal gøre det lettere at opnå en retsafgørelse af tvister i mindre sager. Småsagsprocessen er tiltænkt at finde anvendelse ved sager med en økonomisk værdi på højst kr. 50.000. 

I sager, der behandles efter småsagsprocessen er det retten, der varetager sagens forberedelse i modsætning til almindelige sager, hvor sagsforberedelsen varetages af sagens parter og disses advokater.

Eksternt link 
 Småsagsproces på domstol.dk

Reference 

Jura
Retsvidenskab
Juridiske begreber
Civilproces
Store Knutsholstinden

Store Knutsholstind er det højeste bjerg i den syd'atlige del af Jotunheimen. Den ligger på en høj ryg mellem Knutsholet mod øst og Svartdalen mod vest. Mod Knutsholet er tinden alpin, med store hængeende bræer.

I midten af 1800-tallet blev Knutsholstinden anset for at være ubestigelig, og desuden troede enkelte den var Norges højeste bjerg. Johannes Heftyes første bestigning i 1875 blev anset som en stor præstation, og blev i sin samtid sammenlignet med Slingsbys bestigning af Storen. Mellem Slingsby og Heftye opstod der et følelsesladet, offentligt debat, med nationalistiske undertoner. Som en følge af dette, og for at bevise at Storen var et let bjerg at bestige, fandt Heftye ruten på Storen som senere eer blevet normalvejen, Heftyes rute.

Eksterne henvisninger 

Bjerge i Innlandet
Jotunheimen
Vetle Skagastølstind

Vetle Skagastølstind, også kaldt Skagastølstindane, Vetle eller -Vesle, er en af toppene blandt Skagastølstindane og ligger mellem Midtre Skagastølstind, Storen (Store Skagastølstind) og Sentraltind.

Vetle Skagastølstind er en del af Norges højestliggende bjergryg, Styggedals- og Skagastølsryggen, som ligger i bjergområdet Hurrungane, i den sydvestlige del af Jotunheimen.

Bjerge i Vestland
Jotunheimen
Luster
The End Complete

The End Complete er det tredje album af det amerikanske dødsmetal-band Obituary, som blev udgivet i 1992 gennem Roadrunner Records. 

Med et salg på 100.000 eksemplarer i USA er The End Complete Obituarys bedstsælgende album. Albumomslaget introducerede også gruppens nye logo, som blev det bedstsælgende t-shirtaftryk i Roadrunners historie.

Spor 
 "I'm in Pain" – 4:01
 "Back to One" – 3:42
 "Dead Silence" – 3:21
 "In the End of Life" – 3:41
 "Sickness" – 4:06
 "Corrosive" – 4:11
 "Killing Time" – 3:59
 "The End Complete" – 4:03
 "Rotting Ways" – 5:13

Bonusspor fra 1997 genudgivelse 
 "10. I'm In Pain" [live] (04:49)
 "11. Killing Time" [live] (04:01)

Album fra 1992
Obituary-album
Aksel Møllers Have

Aksel Møllers Have er en vej og en park, som ligger ud til Godthåbsvej på Frederiksberg. Kvarteret blev 15. november 1965 opkaldt efter den tidligere borgmester på Frederiksberg Aksel Møller (K) efter at have heddet Godthåbs Have siden 1943. Den røde beboelsesejendom vest for parken har bevaret navnet Godthåbs Have. Mellem 1918 og 1943 gik en del af parken under navnet Yrsa Plads efter den nærliggende Yrsavej. Navnet Yrsa Plads har siden 2016 været brugt om pladsen mellem Dybbølsgade, Skelbækgade, Ingerslevsgade og Dybbølsbro.

Boligejendommen er i syv etager med et midterparti i 10 etager, beliggende Aksel Møllers Have 2-32, Godthåbsvej 35-41 og Bjarkesvej 6, opført 1946 for Harald Simonsen ved arkitekt Sigurd Tanggaard. Bygningen blev præmieret af Frederiksberg Kommune i 1947.

Byggeriet af en metrostation, Aksel Møllers Have Station, som kommer til at ligge ved Aksel Møllers Have, begyndte medio 2010, og stationen forventes at stå færdig i 2019.

Movias buslinje 2A har stoppested ved Aksel Møllers Have på Godthåbsvej, mens linje 74 holder på Helgesvej på den modsatte side af parken.

På samme areal lå tidligere De Classenske Boliger, der blev nedrevet over flere omgange frem til 1959. Området benævnes i dag Svømmehalskvarteret.

Skulptur 
Ud mod Godthåbsvej står en moderne skulptur udført af Søren Georg Jensen.

Kilder 
 Om bebyggelsen

Gader på Frederiksberg
Beboelsesbygninger i København
Grøn fluesvamp

Grøn fluesvamp (Amanita phalloides) vokser i løvskove på næringsrig jordbund, hyppigst under bøg.

Kendetegn 
Grøn fluesvamp har skæl på hatten, tydelig ring på stokken en knold, og en skede, der omslutter knolden. Skeden er en rest af det svøb, som har omsluttet svampens frugtlegeme, da den var spæd.

Hat 
Hatten er 4-12 cm i diameter og formet som en halvkugle, der på ældre eksemplarer udbredes. Den har fine, nedadløbende tråde. Hattens farver kan variere, men indeholder normalt nuancer af grønt. Farverne er klarest i tørt vejr.

Lameller 
Lamellerne er hvidlige eller svagt gullige og fritsiddende.

Stok 
Stokken er høj og slank, men udmunder i den kraftige knold, der er omsluttet af en skede. Den har en tydelig, let nedadhængende ring.

Lugt og smag 
Lugten er sødlig, let vammel hos ældre eksemplarer. Smagen angives som mild.

Giftighed 
Grøn fluesvamp er dødeligt giftig og er i Danmark den svampeart, der har forårsaget flest dødsfald som følge af indtagelse i svamperetter. Svampen er øverst på Giftliniens liste over Danmarks giftigste svampe.

Giften i svampen kan give skader på tarmslimhinden, leveren og nyrerne. Hvis skaden bliver alvorlig nok kan det medføre, at patienten bliver afhængig af livslang dialyse, eller endda nyretransplantation.

Svampen indeholder bl.a. amatoxiner, der optages i vitale organer, bl.a. leveren. Giftene kan ikke fjernes ved kogning, tørring eller kemisk behandling.

Symptomer 
Symptomerne er opkastning, diarré og voldsomme mavesmerter. Hvis den forgiftede søger lægehjælp og behandles inden 12-24 timer er der gode muligheder for at redde livet. De vitale organer kan dog have lidt skade.

Litteratur 
 Jensen K (2000) Svampeforgiftninger i 1998 og 1999. Svampe nr. 42, s. 30-31.
 Korhonen, Mauri, Svampe i vor natur (1973), Gyldendal
 Wieland T og Faulstich H (1991) Fifty years of amanitin. Experientia 47, 1186-1193.
 For en grundig beskrivelse af amatoxiner. Se: http://www.biokemi.org/biozoom/issues/515/articles/2299

Noter 

Fluesvamp
Svampe i Danmark
Omlyd (islandsk)

Omlyd er en type lyde, der benyttes i islandsk. Næsten alle ordklasser viser dem i større eller mindre grad.

A-omlyd 
Denne er den ældste omlyd, og den forefindes i alle germanske sprog, med en mulig undtagelse af gotisk. Den findes i to udgaver:

i > e (f.eks. niður vs. neðan).
u > o. Eksempler er fugl (f.eks. engelsk fowl) og stofa (f.eks. tysk Stube).

Denne omlyd er ikke længere produktiv.

U-omlyd 
Den vigtigste u-omlyd, og den eneste som spiller en rolle i nutidssproget finder sted når stammevokalen a ændres til  ö pga. et  u i den næste stavelse. Dette berører kun a, ikke á eller au. Som eksempler anføres:
tala—tale > (við) tölum—(vi) taler
fara—gå > (við) förum—(vi) går

På oldislandsk lød dette

 a > ǫ. Eksempel: *landu > lǫnd.

Hvis man har en stavelse mellem a-et og u-et bliver a-et uaffekteret, dog med undtagelsen forneden.

Hvis man har to a-er før u-et, så bliver det første a til ö og det senere til u. Et eksempel er fagnaður (glæde)  > fögnuðum, (dativ, plural).

Undtagelser til det sidstnævnte er en del låneord, f.eks. banani (banan) > banönum (dativ plural) og Arabi (Araber) > Aröbum (også dativ plural).

Historisk set har man haft fire former til af u-omlyden, men disse spiller ingen rolle nu. De skal dog anføres for fuldstændighedens skyld.

 á > ǭ. Eksempel: *sāru > sǭr > sár, dvs. flertallet af sår.
 e > ø. Eksempel: reru > røru > reru (roede).
 i > y. Eksempel: *trigguʀ > tryggr > tryggur (loyal).
 í > ý. Eksempel: *Tῑwaʀ > *Tῑuʀ > Týr (guden Týr).

I-omlyd 
I-omlyden er lidt mere kompliceret, men den består af de følgende vokalændringer.

a > e
á > æ
e > i
o > e
ó > æ
u > y
ú, jú og jó > ý
au > ey

Mindre kendte omlyde, som ikke længre er produktive og er blevet gjort om igen er:
o > ø
ǫ > ø

Andre omlyd 
Historisk fandtes der en række andre omlyd, som vi nævner her,
IR-omlyd
J-omlyd
R-omlyd
G-k-omlyd
W-omlyd

men disse er meget mere begrænsede i deres omfang, har haft den samme effekt som de andre omlyde som beskrevet foroven og er i flere tilfælde blevet reverterede.

Noter

Kilder 
 
 
 
 
 
 
 
 
 
 
 
 
 
 
 

Islandsk sprog
Snehvid fluesvamp

Snehvid fluesvamp (Amanita virosa) vokser i løvskove på næringsrig jordbund, hyppigst under bøg.

Kendetegn  

Snehvid fluesvamp er rent hvid overalt, har tydelig ring på stokken en knold, og  en skede, der omslutter knolden.  Skeden er en rest af det svøb, som har omsluttet svampens frugtlegeme, da den var spæd.

Hat 
 
Hatten er 5-10 cm i diameter, klokkeformet, på ældre eksemplarer udbredt.

Lameller 

Lamellerne er hvide, tætte og skarpe.

Stok 

Stokken er hvid, høj og slank, men udmunder i den kraftige knold, der er omsluttet af en skede. Den har en tydelig, let flosset eller trævlet ring

Lugt og smag 

Lugten er let vammel, især hos ældre eksemplarer. Smagen angives som mild.

Virkning 

Snehvid fluesvamp er dødeligt giftig og har i Danmark forårsaget enkelte dødsfald som følge af indtagelse i svamperetter. Den indeholder bl.a. amatoxion. Amatoxinerne optages i vitale organer, bl.a. leveren. Giftene kan ikke fjernes ved kogning, tørring eller kemisk behandling.

Symptomer 

Symptomerne er angiveligt opkastning, diarré og voldsomme mavesmerter. Hvis den forgiftede søger hospital og behandles inden 12-24 timer er der gode muligheder for at redde livet.  De vitale organer kan dog have lidt skade.

Forveksling 

Kan af mindre kyndige forveksles med hvide champignoner, som dog ikke har rent hvide lameller.

Noter

Litteratur 

Korhonen, Mauri, Svampe i vor natur (1973), Gyldendal
Wieland T og Faulstich H (1991) Fifty years of amanitin. Experientia 47, 1186-1193.
For en grundig beskrivelse af amatoxiner. Se: http://www.biokemi.org/biozoom/issues/515/articles/2299 
  
Biologi
Fluesvamp
Svampe i Danmark
Zebu

Zebu Bos primigenius indicus eller Bos indicus er en sydøstasiatisk og østafrikansk pukkelokse, som af hinduerne i Indien betragtes som et helligt dyr. De har en karakteristisk fedtklump på skuldrene, ludende ører og løs halshud. Farven er stålgrå, og den har kraftige horn. Oksen er tilpasset høje temperaturar og avles i mange tropiske lande, både som ren zebu og som hybrider med tyrelignende okser. Zebuer er nyttige trækdyr. De giver mælk og gødning til brændsel og marker samt kød og huder. Zebu-oksen er den vigtigste form for tamkvæg i Asien og Afrika.

Kilder 
 Denne artikel bygger via nynorsk Wikipedia på «Zebu» fra engelsk Wikipedia, den 4. december 2009.
 

Egentlige okser
Arbejdsdyr
Malkekvæg
Kødkvæg
Arthur Underwood (Bartimæus-trilogien)

Arthur Underwood er en fiktiv person fra bogen Amuletten fra Samarkand som er første bog i Bartimæus-trilogien af Jonathan Stroud.

Af udseende forklarer Bartimæus at han ser ud på følgende måde:
"Da jeg gik ind af døren under mig, lignede han da også indbegrebet af en andenrangs troldmand, især fordi han udviste alle de hævdvundne kendetegn, som almindelige mennesker forbinder med stor og magtfuld magi: en askegrå manke af uredt hår, et langt, hvidt skæg, der strittede udad som stævnen på et skib, og et par ualmindelige buskede øjenbryn.
Jeg kunne lige se han vandre rundt i Londons gader i et jakkesæt af sort fløjl, og med det lange hår bølgende efter sig på en troldmandsagtig måde.
Han gik sikkert også med en guldknappet stok, måske oven i købet en smart kappe.
Jo, han ville virkelig se ud af noget, virke enormt imponerende – hvilke han ikke gjorde nu, hvor han kom trissende i sine pyjamasbukser, mens han kløede sig et vis sted med den ene hånd og holdt fast om en sammenfoldet avis med den anden."

Bogen beskriver ham ligeledes på denne måde:
"Arthur Underwood var en troldmand af middelrang, der arbejde for Indenrigsministeriet.
En enspænder af natur og lidt af en krakiler, som boede sammen med sin kone Martha i et højt hus i Highgate i London.
Han havde aldrig haft en lærling og havde ikke lyst til at få en.
Han var godt tilfreds med at arbejde alene, men han viste, at han son alle andre troldmænd før eller siden måtte gøre sin pligt og tage imod et barn."

Han bliver i Amuletten fra Samarkand, mod sin vilje, pålagt at oplære bogens hovedperson Nathan til troldmand.

Drengen vokser op i Underwoods hus, uden på noget tidspunkt at opnå et kærligt forhold til Troldmanden, som viser sig at være, ikke kun selvhøjtidlig, men i sidste ende også en kujon, som kun tænker på sit eget bedste.
Dette beviser han kort før sin død, ved at bruge Nathan som værn imod en anden troldmand, Simon Lovelace.

Fiktive personer i Bartimæus-trilogien